גם באירופה השיר זכה להצלחה כאשר הגיע למקום ה-13 במצעד האירופאי הכללי. בבריטניה השיר הגיע בבכורה למקום ה-51 ולאחר 3 שבועות הגיע למיקום השיר שלו, 16. שם גם מכר 160 אלף עותקים. באוסטריה השיר הגיע למקום ה-9 באוסטריה ובגרמניה למקום ה-4 והפך לשיר השישי של ריהאנה להגיע לחמישייה הפותחת במדינה. בהולנד השיר פתח במקום ה-18 ולאחר 4 שבועות הגיע למקום השלישי. בנורווגיה השיר הגיע בבכורה למקום ה-19 והגיע למיקום שיא 4 ובכך הפך לשיר השביעי של ריהאנה במדינה להגיע לחמישייה הפותחת. בסלובקיה השיר הגיע ה-8 ובכך הפך לשיר החמישי של ריהאנה במדינה שמגיע לעשירייה הפותחת. בישראל השיר זכה להצלחה הגדולה ביותר כשאר הגיע למקום הראשון ובכך הפכה למדינה היחידה בה השיר הגיע למיקום זה. נכון להיום מכירות השיר עומדות על 2.2 מיליון עותקים.
וידאו קליפ.
הקליפ לשיר צולם עם ג'סטין טימברלייק בפארק הרים ליד לוס אנג'לס ב-22 באוקטובר 2008. הקליפ בוים על ידי אנטוני מנדלר, שבעבר ביים קליפים נוספים של ריהאנה, בין היתר את הקליפים לשיר "Take a Bow ו-"Disturbia". באותו היום של צילומי הקליפ, דלפו תמונות מהצילומים לאינטרנט. הקליפ נפתח בריהאנה עומדת בפארק כאשר טימברלייק רוכב לעברה עם אופנוע. שהוא מגיע אליה הוא שוטף את עצמו במים כדי להתקרר ומברך אותה לשלום. לאחר מכן במהלך הקליפ נראים סצינות של השניים כאשר הם מקורבים זה לזה באופן פיזי או מרוחקים זה מזה. הקליפ זכה בפרס הקליפ הטוב ביותר בטקס פרסי המוזיקה האורבנית של 2009.
ביקורות.
טים נקסון מ-"The Sun" כתב שהכימיה בין ריהאנה וג'סטין טימברלייק הייתה בטח קשה לצפייה לבני הזוג שלהם ואף הוסיף וכתב "שהמראה הסקסי של ריהאנה, לבושה בסדרה של תלבושות מרתקות ומתפתלת עם ג'סטין הוא תענוג אמיתי." סיימון ריינולדס מ-Digital Spy, אמר שבת זוגו של טימברלייק, ג'סיקה בייל: "חוותה כאבי בטן אחרי שצפתה בריהאנה בלבוש חושפני בזמן הצילום עם טימברלייק". דייוויד ביץ' מ-Digital Spy כתב: "שזוג הפופ הציג תצוגה כה מינית, נטולת מאמץ, שאין זה מפתיע שהגברת של ג'סטין הייתה רחוקה מלהיות מאושרת". הסופר סטיבן שבירו כתב שג'סטין בקליפ של השיר הזה וגם בקליפים של השירים "Love Sex Magic" ו-"4 Minutes" "מקרין חום מיני חונק" ו"כי הם יכלו להתחבר עם הקליפים שלו מתוך אלבומו "Future Sex/Love Sounds".
הופעות חיות.
בסוף של אפריל 2008 הופיעה ריהאנה באירוע של חברת פפסי ביחד עם אמנים נוספים, במהלך המופע ביצעה לצד שירים נוספים גם את "Rehab" עצמו. בנובמבר של אותה שנה היא גם ביצעה את השיר בטקס ה-AMA. בפברואר 2009 היא ביצעה שוב את השיר במסיבה שלפני טקס הגראמי, היא הייתה אמורה להופיע באותו ערב גם בטקס עצמו, אך היא נעדרה בשל תקיפתה על ידי בן זוגה לשעבר כריס בראון. בנוסף היא ביצעה את השיר במהלך שני סיבובי ההופעות הבין-לאומיות הראשונות שלה.
ביקורות.
על הופעתה באירוע של פפסי, כתב ג'ון וונזל מ-The Denver Post: "Rehab ושירים אחרים היו יכולים להיות טובים יותר עם שירת רקע או עם גישה מפוקסת וממוקדת יותר". על הופתעה עם השיר במהלך סיבוב ההופעות השלישי שלה כינה אותה דייוויד ספראג מ-Variety "כהופעה ממדיסון סקוור גארדן". בן רטליף מ"ניו יורק טיימס" כתב: "שהנגיעות של ריהאנה בגופה ושפת הגוף שלה במהלך הביצוע של השיר ובביצוע של השיר "Rude Boy" היו מרסקים". דבורה לינטון מ"סיטי לייף" כתבה: "היא אפילו מצליחה להפוך את הספה [איתה הופיעה במהלך השיר] הפסיכיאטרית לסקסית". ואף הוסיפה "שהמופע היה מרשים והותיר מקום לדמיון". ריק מאסימו מהעיתון The Providence כתב כי "במהלך הביצוע ריהאנה נראתה כמו שלט ניאון, כמעט ולא פנתה לקהל ולא התרוממה מעל לקלישאה אלא רק בסוף המופע".
בן אלטיט
בן אלטיט (נולד ב-4 באפריל 1993) הוא כדורסלן ישראלי המשחק בעמדת הסנטר בקבוצת מכבי עירוני רמת גן.
קריירה כשחקן.
אלטיט נולד, גדל והתחנך בהרצליה. בנעוריו למד בבית הספר רוטברג שברמת השרון. כנער שיחק בקבוצות הנוער של רמת השרון ומכבי תל אביב והיה לאחד המצטיינים בקבוצה. לאחר מכן שיחק שנה במכללת בריאנט שברוד איילנד, ארצות הברית. בגיל 18 הושאל אלטיט לעונת התחשלות לקבוצת הבוגרים של בני הרצליה.
בשנת 2013 זומן למועדון הבוגרים של קבוצת מכבי תל אביב. לאלטיט הייתה אפשרות לשחק גם במכבי תל אביב וגם באליצור רמלה כמו חברו לקבוצה ארד הררי במסגרת הכרטיס הכפול.
אלטיט זכה עם מכבי תל אביב ביורוליג בעונת 2013/14.
בעונת 2014/15 התחיל את העונה עם מכבי תל אביב, ביקש להשתחרר מספר פעמים כיוון שלא שותף במשחקים לטענתו ולבסוף הושאל לעירוני רמת גן. השתתף במשחק האולסטאר של הליגה הלאומית וזכה בתואר ה-MVP של המשחק. בשלב מאוחר יותר של העונה חזר לשורות מכבי תל אביב והפעם קיבל יותר דקות משחק.
בעונת 2015/16 חתם בן אלטיט לעונה אחת במדי מכבי קריית גת שעלתה באותה עונה לליגת העל.
בעונת 2016/17, חזר לליגת העל, וחתם במדי מכבי אשדוד באר טוביה.
בעונת 2017/18, חתם בהפועל גלבוע גליל לעונה אחת.
בינואר 2019, חתם בעירוני נהריה לחצי עונה. בספטמבר 2019 חתם בהפועל באר שבע לעונה אחת.
ב-17 באוגוסט 2020 חתם לעונה אחת באליצור "איתו" אשקלון. ב-20 ביולי 2021 חתם במכבי עירוני רמת גן.
בשנת 2021 השתתף עם אחיו נמרוד בעונה הרביעית של תוכנית הריאליטי המוזיקלית אקס פקטור ישראל, במטרה לייצג את ישראל באירוויזיון 2022, אך הם לא עברו את שלב האודישנים.
Die Zeit
Live Your Life
Live Your Life (בעברית: תחיה את חייך) הוא שיר של הראפר האמריקאי T.I. בהשתתפות הזמרת ריהאנה, מאלבום האולפן השישי שלו, "Paper Trail". השיר יצא לאור ב-23 בספטמבר 2008 כסינגל השלישי מהאלבום. הז'אנר של השיר הוא היפ הופ מעורבב עם אלמנטים של אר אנד בי עכשווי.
השיר זכה להצלחה רבה בעולם ומכר 5.5 מיליון עותקים. בארצות הברית, השיר מכר 6.4 מיליון עותקים, מה שהופך אותו לאחד מהסינגלים הנמכרים ביותר, והגיע למקום הראשון במצעד הפזמונים בילבורד הוט 100. גם בממלכה המאוחדת השיר זכה להצלחה והגיע למקום השני במצעד הסינגלים הבריטי עם מכירות של 400,000 עותקים עד כה.
לב הפוך
אפרים ראובני
ניו זילנד במלחמת העולם הראשונה
עם פרוץ מלחמת העולם הראשונה הכריזה ממשלת ניו זילנד ללא היסוס מלחמה על גרמניה מיד לאחר שעשתה זאת בריטניה, למרות בידודה הגאוגרפי ואוכלוסייתה הקטנה. באותה תקופה מדיניותה של ממשלת ניו זילנד הייתה שכל הכרזת מלחמה מצידה של ממשלת בריטניה תוביל אוטומטית להצטרפות של ניו זילנד.
מספרם הכולל של החיילים והאחיות של ניו זילנד ששירתו מעבר לים בשנים 1918-1914, לא כולל את אלה ששירתו במסגרת הצבאות של בריטניה או של צבאות אחרים של חבר העמים הבריטי, עמד על 100,444 אנשים, מתוך אוכלוסייה כללית של קצת יותר ממיליון איש. 42% מהגברים בגיל גיוס שירתו ב"חיל המשלוח של ניו זילנד" - (NZEF) The New Zealand Expeditionary Force. 16,697 לוחמים ניו זילנדים נפלו במלחמה ו-41,317 לוחמים נפצעו, כ-58% נפגעים מכלל המגויסים. אלף נוספים נפטרו במהלך 5 השנים שלאחר סיום המלחמה כתוצאה מפציעות ו-507 מתו באימונים שנערכו בניו זילנד בשנות המלחמה. אחוז הנופלים בקרב הגברים בגיל גיוס ביחס לגודל האוכלוסייה בניו זילנד עמד על 5% והוא הגבוה ביותר מבין כל הדומיניונים שהשתתפו במלחמה לצדה של בריטניה. 11 מחיילי ניו זילנד עוטרו בצלב ויקטוריה.
מלחמת העולם הראשונה, הייתה העימות הצבאי הגדול הראשון בהיסטוריה של ניו זילנד, בו השתתפו חיילים מאורים (אם כי מספר קטן שלהם השתתפו כבר במלחמת הבורים, כאשר רשויות הגיוס בניו זילנד בחרו להתעלם מהמדיניות הבריטית לפסול מתגייסים מקרב הילידים בדומיניונים השונים). חיילים מאורים אלה לקחו חלק במערכת גליפולי ומאוחר יותר שרתו בהצטיינות בחזית מערב אירופה. 2688 מאורים ו-346 מבני איי האוקיינוס השקט (כולל 150 מבני האי ניואה) שרתו במלחמה במסגרת הכוחות הניו זילנדים.
סמואה.
פעולתה הקרבית הראשונה של ניו זילנד במלחמת העולם הראשונה הייתה שיגורו של חיל משלוח שיכבוש את סמואה הגרמנית. ב-6 באוגוסט 1914 הכריזה ממשלת בריטניה כי יהיה זה "שירות גדול ודחוף לאימפריה", אם ניו זילנד תכבוש את סמואה. ב-15 בחודש הפליג כוח של 1413 חיילים ו-6 אחיות ולאחר שעצר פיג'י כדי לאסוף מורי דרך ומתורגמנים וכן ספינות ליווי נוספות, נחת באפיה בירת סמואה ב-29 בחודש. למרות שרשמית לא הסכימו הכוחות הגרמניים באיים להיכנע, לא הייתה שום התנגדות וכיבוש האיים בוצע ללא קרב. יחד עם זאת, הטריטוריה הגרמנית הראשונה שנכנעה בפני כוחות חבר העמים הבריטי, הייתה טוגו במערב אפריקה ארבעה ימים מאוחר יותר. מעניין לציין כי כיבוש סמואה התנהל בסיועו של הצי הקיסרי היפני.
המזרח התיכון.
אימונים במצרים.
באוקטובר 1914 הפליג חיל המשלוח של ניו זילנד מולינגטון. יעדם המקורי היה אירופה אך באמצע הדרך התקבלה הוראה שהכוח ינחת במצרים, שם סייעו בהדיפת ההתקפה הטורקית על תעלת סואץ בפברואר 1915. החיילים הניו זילנדים נשארו במצרים, לצדם של חבריהם האוסטרלים, והחלו באימונים לקראת העברתם לצרפת.
מערכת גליפולי.